още е на ранен етап, тъй като печалбата, реализирана по време на РПРП, е била много ниска в сравнение с тази, постигната по време на разглеждания период рамките на предишния преглед.
 Е. ВЕРОЯТНОСТ ОТ ПОВТОРНО ВЪЗНИКВАНЕ ИЛИ ПРОДЪЛЖАВАНЕ НА ВРЕДАТА
 (101)
 При предишния преглед се стигна до заключението, че изтичането на срока на действие на мерките вероятно ще доведе до повторно възникване на вредата, причинена на промишлеността на Съюза от дъмпинговия внос на разглеждания продукт от Китай (13).
 (102)
 След предишния преглед, пазарът на шперплат от окуме в Съюза се е свил, а потреблението е намаляло, както е описано в съображение 63 по-горе. Вследствие на това тенденцията на възстановяване, наблюдавана при предишния преглед, се е обърнала и промишлеността на Съюза е претърпяла поредица от закривания. Едва през последните две години на разглеждания период в рамките на настоящия преглед промишлеността на Съюза отново е започнала да реализира печалби, които са останали на много ниско равнище и малко над точката на рентабилност през РПРП.
 (103)
 Настоящият преглед показа, че промишлеността на Съюза е била в нестабилно положение. Поради това тя би била особено уязвима, ако дъмпингов внос на ниски цени от Китай отново започне да навлиза на пазара на Съюза. Следователно твърде вероятно е съществената вреда да възникне повторно, ако се допусне срокът на мерките да изтече. Съществуват няколко елемента в подкрепа на тази оценка.
 (104)
 На първо място, както бе описано в съображения 52 и 53 по-горе, с оглед на значителния производствен капацитет на китайските производители износители, на оценения значителен свободен капацитет в Китай и на привлекателността на пазара на Съюза, вероятно е при липсата на мерки вносът от Китай да се поднови в значителни количества. Като доказателство за това, че китайските производители износители са в състояние бързо да увеличат своето производство и износа си на шперплат от окуме, следва да се припомни, че при първоначалното разследване китайските производители износители са успели да увеличат износа си за пазара на Съюза от около 9 500 m3 до над 83 500 m3 за по-малко от три години (от 2001 г. до средата на 2003 г.).
 (105)
 Беше установено, че няма елементи, които да сочат, че използването на окуме за производството на шперплат е било заменено по устойчив начин от други дървесни видове. Разследването установи, че китайските производители все още използват окуме за производство на шперплат, както е показано в съображение 51 по-горе с оглед на значителния производствен обем на шперплат от окуме в Китай. В резултат на действащите антидъмпингови мита вносът от Китай през разглеждания период почти е престанал, въпреки че, както бе потвърдено от разследването, през същия период на пазара на Съюза е имало търсене на шперплат от окуме.
 (106)
 На второ място, що се отнася до равнището на цените, на които китайските производители износители вероятно биха осъществявали износ за пазара на Съюза, при липсата на внос от Китай през РПРП, то е било определено въз основа на търговските оферти на пазара на Съюза и на други трети държави, посочени в искането за преглед с оглед изтичане на срока на действие на